ประกาศสํานักงานคณะกรรมการกํากับหลักทรัพย์และตลาดหลักทรัพย์ที่ สม. 24/2556เรื่อง การกําหนดค่าธรรมเนียมการยื่นแบบแสดงรายการข้อมูล การจดทะเบียน และการยื่นคําขอต่าง ๆ(ฉบับที่ 33 )\_\_\_\_\_\_\_\_\_\_\_\_\_\_\_\_\_\_\_\_ อาศัยอํานาจตามความในมาตรา 19(3) แห่งพระราชบัญญัติหลักทรัพย์และตลาดหลักทรัพย์ พ.ศ. 2535 ซึ่งแก้ไขเพิ่มเติมโดยพระราชบัญญัติหลักทรัพย์และตลาดหลักทรัพย์ (ฉบับที่ 4) พ.ศ. 2551 อันเป็นพระราชบัญญัติที่มีบทบัญญัติบางประการเกี่ยวกับการจํากัดสิทธิและเสรีภาพของบุคคล ซึ่งมาตรา 29 ประกอบกับมาตรา 33 มาตรา 34 มาตรา 41 มาตรา 43 มาตรา 44 และมาตรา 64 ของรัฐธรรมนูญแห่งราชอาณาจักรไทย บัญญัติให้กระทําได้โดยอาศัยอํานาจตามบทบัญญัติแห่งกฎหมาย สํานักงานออกข้อกําหนดไว้ดังต่อไปนี้ข้อ ๑ ให้ยกเลิกความใน (4) ของข้อ 6 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สบ. 28/2547 เรื่อง การกําหนดค่าธรรมเนียมการยื่นแบบแสดงรายการข้อมูล การจดทะเบียน และการยื่นคําขอต่าง ๆ ลงวันที่ 7 กรกฎาคม พ.ศ. 2547 ซึ่งแก้ไขเพิ่มเติมโดยประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สบ. 12/2553 เรื่อง การกําหนดค่าธรรมเนียมการยื่นแบบแสดงรายการข้อมูล การจดทะเบียน และการยื่นคําขอต่าง ๆ (ฉบับที่ 21) ลงวันที่ 22 เมษายน พ.ศ. 2553 และให้ใช้ความต่อไปนี้แทน "(4) กรณีการเสนอขายใบสําคัญแสดงสิทธิอนุพันธ์ ให้คิดค่าธรรมเนียมสําหรับการยื่นแบบแสดงรายการข้อมูลในอัตราดังนี้ (ก) การเสนอขายใบสําคัญแสดงสิทธิอนุพันธ์ที่ไม่มีทรัพย์สินเป็นประกัน ให้คิดในอัตราดังนี้ 1. ค่าธรรมเนียมการยื่นแบบ 69-DW-full ให้คิดในอัตรา 20,000 บาท บวกด้วยอัตรา 10,000 บาทคูณจํานวนรุ่นที่ออกภายใต้แบบดังกล่าว 2. ค่าธรรมเนียมการยื่นแบบ 69-DW-short ให้คิดในอัตรา 10,000 บาทคูณจํานวนรุ่นที่ออกภายใต้แบบดังกล่าว (ข) การเสนอขายใบสําคัญแสดงสิทธิอนุพันธ์แบบมีทรัพย์สินเป็นประกันเต็มจํานวนหรือมีทรัพย์สินเป็นประกันบางส่วน ให้คิดในอัตราครั้งละ 50,000 บาท"ข้อ ๒ ให้ยกเลิกความในวรรคหนึ่งของข้อ 8 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สบ. 28/2547 เรื่อง การกําหนดค่าธรรมเนียมการยื่นแบบแสดงรายการข้อมูล การจดทะเบียน และการยื่นคําขอต่าง ๆ ลงวันที่ 7 กรกฎาคม พ.ศ. 2547 ซึ่งแก้ไขเพิ่มเติมโดยประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สนจ. 13/2555 เรื่อง การกําหนดค่าธรรมเนียมการยื่นแบบแสดงรายการข้อมูล การจดทะเบียน และการยื่นคําขอต่าง ๆ (ฉบับที่ 30) ลงวันที่ 14 มิถุนายน พ.ศ. 2555 และให้ใช้ความต่อไปนี้แทน "ข้อ 8 การชําระค่าธรรมเนียมตามข้อ 6 และข้อ 6/1 ให้เป็นไปตามหลักเกณฑ์ดังต่อไปนี้ (1) ในกรณีที่เป็นการเสนอขายหลักทรัพย์ที่เข้าลักษณะใดลักษณะหนึ่งดังนี้ ให้ผู้เสนอขายหลักทรัพย์ชําระค่าธรรมเนียมทั้งจํานวนในวันที่สํานักงานได้รับแบบแสดงรายการข้อมูลการเสนอขายหลักทรัพย์ (ก) กรณีเป็นการเสนอขายใบสําคัญแสดงสิทธิอนุพันธ์ตามข้อ 6(4)(ก)2. หรือข้อ 6(4)(ข) (ข) กรณีเป็นการเสนอขายหุ้นกู้ระยะสั้น ตั๋วเงินระยะสั้น หรือพันธบัตรที่มีกําหนดเวลาไถ่ถอนไม่เกินสองร้อยเจ็ดสิบวันตามข้อ 6/1(1)(ก) (ข) (ค) และ (ง) 2. (ค) กรณีเป็นการเสนอขายหุ้นกู้หรือพันธบัตรตามข้อ 6/1(2)(ข) และ (ง) (2) ในกรณีที่เป็นการเสนอขายหลักทรัพย์ประเภทใบสําคัญแสดงสิทธิอนุพันธ์ตามข้อ 6(4)(ก)1. ให้ผู้เสนอขายหลักทรัพย์ชําระค่าธรรมเนียมขั้นต่ํา 20,000 บาท ในวันที่สํานักงานได้รับแบบแสดงรายการข้อมูลการเสนอขายหลักทรัพย์ และให้ชําระค่าธรรมเนียมในส่วนที่เหลือในวันที่สํานักงานได้รับข้อมูลครบถ้วน (3) ในกรณีที่เป็นการเสนอขายหลักทรัพย์ในกรณีอื่นนอกจากกรณีตาม (1) หรือ (2)ให้ผู้เสนอขายหลักทรัพย์ชําระค่าธรรมเนียมดังนี้ (ก) ให้ชําระค่าธรรมเนียมขั้นต่ํา 30,000 บาท ในวันที่สํานักงานได้รับแบบแสดงรายการข้อมูลการเสนอขายหลักทรัพย์ ทั้งนี้ ในกรณีที่เป็นการยื่นแบบแสดงรายการข้อมูลการเสนอขายหลักทรัพย์สําหรับหลักทรัพย์ประเภทเดียวกันซึ่งมีหลายรุ่น ให้การชําระค่าธรรมเนียมขั้นต่ําคิดรวมทุกรุ่นจํานวน 30,000 บาท (ข) ถ้ายังมีส่วนที่เหลือต้องชําระอีก ให้ชําระค่าธรรมเนียมส่วนที่เหลือในวันที่สํานักงานได้รับรายละเอียดของข้อมูลและเอกสารหลักฐานที่ครบถ้วนถูกต้องเกี่ยวกับการเสนอขายหลักทรัพย์ การจอง การจัดจําหน่าย และการจัดสรร และผู้ที่เกี่ยวข้องกับการเสนอขายหลักทรัพย์ได้ลงลายมือชื่อไว้ ในแบบแสดงรายการข้อมูลการเสนอขายหลักทรัพย์ตามหลักเกณฑ์ที่กําหนดในประกาศคณะกรรมการกํากับตลาดทุนว่าด้วยการยื่นแบบแสดงรายการข้อมูลการเสนอขายหลักทรัพย์ หรือประกาศคณะกรรมการกํากับตลาดทุนว่าด้วยการยื่นแบบแสดงรายการข้อมูลการเสนอขายตราสารหนี้ แล้วแต่กรณี (4) ในกรณีที่มีการเสนอขายตราสารหนี้หลายรุ่นในช่วงเวลาเดียวกัน ให้คิดค่าธรรมเนียมตามแต่ละรุ่นแยกกัน ไม่ว่าจะมีการจํากัดจํานวนเสนอขายสูงสุดของทุกรุ่นรวมกันไว้ก็ตาม"ข้อ ๓ ผู้ที่ได้รับอนุญาตเบื้องต้นให้เป็นผู้มีคุณสมบัติที่สามารถเสนอขายใบสําคัญแสดงสิทธิอนุพันธ์ได้ตามประกาศคณะกรรมการกํากับตลาดทุน ที่ ทจ. 15/2553 เรื่อง การออกและเสนอขายใบสําคัญแสดงสิทธิอนุพันธ์ ลงวันที่ 1 เมษายน พ.ศ. 2553 ก่อนการแก้ไขเพิ่มเติมโดยประกาศคณะกรรมการกํากับตลาดทุน ที่ ทจ. 36/2556 เรื่อง การออกและเสนอขายใบสําคัญแสดงสิทธิอนุพันธ์ (ฉบับที่ 5 ) ลงวันที่ 27 กันยายน พ.ศ. 2556 หากบุคคลนั้นประสงค์จะยื่นแบบแสดงรายการข้อมูลตามประกาศก่อนการแก้ไขเพิ่มเติมดังกล่าว ให้บุคคลนั้นมีหน้าที่ชําระค่าธรรมเนียมตามประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สบ. 28/2547 เรื่อง การกําหนดค่าธรรมเนียมการยื่นแบบแสดงรายการข้อมูล การจดทะเบียน และการยื่นคําขอต่าง ๆ ลงวันที่ 7 กรกฎาคม พ.ศ. 2547 ก่อนการแก้ไขเพิ่มเติมโดยประกาศนี้ข้อ ๔ มิให้นําอัตราค่าธรรมเนียมตามข้อ 6(4)(ก)1. แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สบ. 28/2547 เรื่อง การกําหนดค่าธรรมเนียมการยื่นแบบแสดงรายการข้อมูล การจดทะเบียน และการยื่นคําขอต่าง ๆ ลงวันที่ 7 กรกฎาคม พ.ศ. 2547 ที่แก้ไขเพิ่มเติมโดยประกาศนี้ มาใช้บังคับกับการยื่นแบบ 69-DW-full ที่ได้ยื่นภายในปี พ.ศ. 2561 ภายใต้หลักเกณฑ์และเงื่อนไขดังต่อไปนี้ และให้มีหน้าที่ชําระค่าธรรมเนียมสําหรับการยื่นแบบแสดงรายการข้อมูลในช่วงเวลานั้นในอัตรา 10,000 บาทคูณจํานวนรุ่นที่ออกภายใต้แบบดังกล่าว (1) ผู้ยื่นแบบแสดงรายการข้อมูลเป็นผู้ได้รับอนุญาตเบื้องต้นให้เป็นผู้มีคุณสมบัติที่สามารถเสนอขายใบสําคัญแสดงสิทธิอนุพันธ์และระยะเวลาการอนุญาตยังคงมีผลอยู่ในวันที่ประกาศนี้ใช้บังคับ (2) เป็นการยื่นแบบ 69-DW-full มาพร้อมกับการยื่นแบบแสดงรายการข้อมูลประจําปีซึ่งได้ยื่นอย่างต่อเนื่องทุกปีตามระยะเวลาที่กําหนดในประกาศคณะกรรมการกํากับตลาดทุนว่าด้วย หลักเกณฑ์ เงื่อนไข และวิธีการรายงานการเปิดเผยข้อมูลเกี่ยวกับฐานะการเงินและผลการดําเนินงานของบริษัทที่ออกหลักทรัพย์ข้อ ๕ ประกาศนี้ให้ใช้บังคับตั้งแต่วันที่ 16 ตุลาคม พ.ศ. 2556 เป็นต้นไปผู้มีอํานาจลงนาม - ประกาศ ณ วันที่ 27 กันยายน พ.ศ. 2556 (นายวรพล โสคติยานุรักษ์) เลขาธิการ สํานักงานคณะกรรมการกํากับหลักทรัพย์และตลาดหลักทรัพย์